รัฐบาลไทย-ข่าวทำเนียบรัฐบาล-บสย. ทุบสถิติค้ำประกันสินเชื่อ ปี 2564 พุ่ง 240,000 ล้านบาท เติบโตก้าวกระโดดทุกมิติ ช่วย SMEs มากกว่า 207,000 ราย
วันพุธที่ 15 ธันวาคม 2564
บสย. ทุบสถิติค้ําประกันสินเชื่อ ปี 2564 พุ่ง 240,000 ล้านบาท เติบโตก้าวกระโดดทุกมิติ ช่วย SMEs มากกว่า 207,000 ราย
บสย. สร้างสถิติใหม่สูงสุดเป็นประวัติการณ์ ผลดําเนินงานค้ําประกันสินเชื่อ ปี 2564 เติบโตทุกมิติ ทั้งยอดอนุมัติค้ําประกัน หนังสือค้ําประกันสินเชื่อ  และจํานวนผู้ประกอบการSMEs ที่เข้าถึงสินเชื่อ
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในปี 2564 บสย. ประสบผลสําเร็จการดําเนินด้านการค้ําประกันสินเชื่อ ช่วยผู้ประกอบการ SMEs เข้าถึงแหล่งทุน ในฐานะหน่วยงานของรัฐที่มีบทบาทการ “ค้ําประกันสินเชื่อ” โดยคาดว่าผลดําเนินงาน บสย. ณ สิ้นสุดปี 2564 จะมีการเติบโตในทุกมิติ คาดว่าจะปิดยอดค้ําประกันสินเชื่อมากกว่า 240,000 ล้านบาท ซึ่งเป็นผลการดําเนินงานที่สร้างสถิติใหม่สูงสุดเป็นประวัติการณ์นับตั้งแต่ก่อตั้ง บสย.
โดยผลการดําเนินงาน บสย. ณ 13 ธ.ค. 2564 มียอดอนุมัติค้ําประกันสินเชื่อ 234,992 ล้านบาท ช่วยผู้ประกอบการ SMEs 207,537 ราย และอนุมัติหนังสือค้ําประกันสินเชื่อ (LG) 224,104 ฉบับ โดยมีโครงการที่โดดเด่น 3 โครงการได้แก่ 1.โครงการค้ําประกันสินเชื่อตาม พ.ร.ก. สินเชื่อฟื้นฟู วงเงินค้ําประกันสินเชื่อ 124,912 ล้านบาท 2.โครงการ PGS-9 วงเงินค้ําประกันสินเชื่อ 78,799 ล้านบาท และ 3. โครงการค้ําประกันสินเชื่อ Micro 4 วงเงิน 19,257 ล้านบาท แบ่งเป็นวงเงินค้ําประกันสินเชื่อในโครงการค้ําประกันสินเชื่อ พ.ร.ก. สินเชื่อฟื้นฟู และโครงการค้ําประกันสินเชื่อของ บสย. ดังนี้คือ
1. โครงการค้ําประกันสินเชื่อ ตาม พ.ร.ก.สินเชื่อฟื้นฟู เฟส 1-2 คิดเป็นสัดส่วน 53.2%
- ยอดอนุมัติค้ําประกันสินเชื่อ 124,912 ล้านบาท อนุมัติ LG 39,380 ฉบับ
- จํานวนลูกค้า 36,776 ราย
- เกิดสินเชื่อจากการค้ําประกัน 127,310 ล้านบาท
- วงเงินค้ําประกันสินเชื่อเฉลี่ยต่อราย 3.17 ล้านบาทต่อฉบับ
- เกิดการจ้างงานรวม 1,206,367 ราย
- เกิดผลประโยชน์ทางเศรษฐกิจ รวม 515,885 ล้านบาท
- ธุรกิจที่มีการค้ําประกันสินเชื่อสูงสุดภายใต้โครงการ 3 ลําดับ ได้แก่ 1. ธุรกิจบริการ 28% 2.ธุรกิจอาหารและเครื่องดื่ม 10% 3. ธุรกิจยานยนต์ 9%
2. โครงการค้ําประกันสินเชื่อของ บสย. คิดเป็นสัดส่วน 46.8% ประกอบด้วยโครงการ PGS-9 โครงการไมโคร4 และโครงการอื่นๆ
- ยอดอนุมัติวงเงินค้ําประกันสินเชื่อกว่า 110,080 ล้านบาท อนุมัติ LG 184,724 ฉบับ จํานวนลูกค้า 176,525 ราย
- วงเงินค้ําประกันสินเชื่อเฉลี่ยต่อราย 0.60 ล้านบาทต่อฉบับ
- เกิดสินเชื่อจากการค้ําประกัน 122,038 ล้านบาท
- เกิดการจ้างงานรวม 1,320,732 ราย
- เกิดผลประโยชน์ทางเศรษฐกิจ 454,634 ล้านบาท
- ธุรกิจที่มีการค้ําประกันสินเชื่อสูงสุด ได้แก่ 1. ธุรกิจบริการ 29% 2.ธุรกิจการผลิตสินค้าและการค้าอื่นๆ 16% 3. เกษตรกรรม 10%
นางวสุกานต์ กล่าวว่า สถานการณ์ Covid-19 ส่งผลกระทบต่อการดําเนินธุรกิจต่อเนื่องนับตั้งแต่ปี 2563-2564 เป็นต้นมา ธุรกิจขาดสภาพคล่อง ไม่สามารถชําระหนี้ได้ ต้องปิดกิจการเป็นจํานวนมาก โดย บสย. ได้ทําพันธกิจสําคัญในการช่วยผู้ประกอบการ SMEs ให้เข้าถึงสินเชื่อผ่านกลไกการค้ําประกันสินเชื่อ นอกจากนี้ยังได้เพิ่มบทบาทการเป็นเพื่อนคู่คิดให้ธุรกิจที่กําลังประสบปัญหาด้านเงินทุน สภาพคล่อง โดยใช้ศูนย์ที่ปรึกษาทางการเงิน SMEs หรือ บสย.F.A. Center ทําหน้าที่ให้คําปรึกษาผู้ประกอบการ SMEs ฟรี บริการลงทะเบียนขอรับคําปรึกษาทางการเงิน ปรึกษาด้านการปรับโครงสร้างหนี้ พัฒนาธุรกิจ และเข้าร่วมการอบรมหลักสูตรต่างๆ และ บสย. ยังได้ร่วมให้คําปรึกษาในโครงการหมอหนี้เพื่อประชาชน ที่ดําเนินการโดยธนาคารแห่งประเทศไทย โดยมีผู้ประกอบการ SMEs ขอใช้บริการลงทะเบียนขอรับคําปรึกษาทางการเงิน ปรึกษาด้านการปรับโครงสร้างหนี้ พัฒนาธุรกิจ และเข้าร่วมการอบรมหลักสูตรต่างๆ รวมกว่า 7,238 ราย โดยยังได้ร่วมมือกับกระทรวงพาณิชย์เพื่อให้คําปรึกษาทางการเงินในโครงการจับคู่กู้เงิน ความร่วมมือในโครงการส่งเสริมการลงทุนและบริการทางการเงิน ในพื้นที่ EEC เพื่อร่วมฟื้นเศรษฐกิจผ่านการค้ําประกันสินเชื่อให้กับ ผู้ประกอบการ SMEs รายย่อย กลุ่มนําเข้า-ส่งออก และ กลุ่ม S-curve